b'\n_START_ARTICLE_\nRoomba\n_START_PARAGRAPH_\nRoomba\xc2\xa0\xe2\x80\x93 automatizuotas dulki\xc5\xb3 siurblys, sukurtas ir gaminamas \xe2\x80\x9eiRobot\xe2\x80\x9c kompanijos. Roomba pirm\xc4\x85 kart\xc4\x85 buvo pristatytas 2002\xc2\xa0m., atnaujintas ir tobulintas 2003\xe2\x80\x932006\xc2\xa0m. Iki 2006\xc2\xa0m. gegu\xc5\xbe\xc4\x97s m\xc4\x97n. buvo parduota daugiau kaip 2 milijonai toki\xc5\xb3 dulki\xc5\xb3 siurbli\xc5\xb3.\n_START_SECTION_\nApra\xc5\xa1ymas\n_START_PARAGRAPH_\n\xc4\xaerengin\xc4\xaf sudaro 34\xc2\xa0cm skersmens ir ne ma\xc5\xbeiau kaip 9\xc2\xa0cm auk\xc5\xa1\xc4\x8dio diskas. \xc4\xaerenginio priekyje yra didelis kontaktinis sensorius su infraraudon\xc5\xb3j\xc5\xb3 spinduli\xc5\xb3 davikliu. \xc4\xaerenginio vir\xc5\xa1uje yra rankena. Priklausomai nuo modelio jis tiekiamas su vienu ar dviem infraraudon\xc5\xb3j\xc5\xb3 spinduli\xc5\xb3 davikliais \xe2\x80\x9eVirtuali siena\xe2\x80\x9c._NEWLINE_Pirmos ir antros kartos modeliuose reik\xc4\x97jo rankiniu b\xc5\xabdu nurodyti kambario plot\xc4\x85 paspaudus mygtukus: ma\xc5\xbeas, vidutinis ar didelis. To jau nereikia daryti tre\xc4\x8dios kartos \xc4\xafrenginyje._NEWLINE_Roomba maitinamas energija i\xc5\xa1 vidinio akumuliatoriaus. Jis turi b\xc5\xabti pakrautas nuo sieninio modulio, nors tre\xc4\x8dios kartos modeliai turi galimyb\xc4\x99 su \xc5\xa1iuo moduliu susisiekti per infraraudon\xc5\xb3j\xc5\xb3 spinduli\xc5\xb3 davikl\xc4\xaf. Pakrovimas i\xc5\xa1 elektros tinklo trunka apie tris valandas. Pirmos ir antros kartos \xc4\xafrenginio pakrovimas truko 12 valand\xc5\xb3, bet naujas pakrovimo \xc4\xafrenginys gali b\xc5\xabti naudojamas ir su pasenusiais modeliais._NEWLINE_Tre\xc4\x8dios kartos \xc4\xafrenginys valdomas paspaudus mygtuk\xc4\x85 \xe2\x80\x9e\xc4\xaejungti\xe2\x80\x9c, \xc4\xafrengin\xc4\xaf pasta\xc4\x8dius ten, kur norima valyti. Paskui reikia i\xc5\xa1sirinkti darbo re\xc5\xbeim\xc4\x85 mygtukais \xe2\x80\x9eValyti\xe2\x80\x9c, \xe2\x80\x9ePavir\xc5\xa1utinis valymas\xe2\x80\x9c ar \xe2\x80\x9ePilnas valymas\xe2\x80\x9c. Tre\xc4\x8dios kartos \xc4\xafrenginys leid\xc5\xbeia atlikti automatin\xc4\xaf valym\xc4\x85 naudojant u\xc5\xbeduo\xc4\x8di\xc5\xb3 planavim\xc4\x85._NEWLINE_Kai paspaustas \xe2\x80\x9eValyti\xe2\x80\x9c, \xe2\x80\x9ePavir\xc5\xa1utinis valymas\xe2\x80\x9c ar \xe2\x80\x9ePilnas valymas\xe2\x80\x9c mygtukas, Roomba suskamba ir pradeda dirbti. Daviklis ant bamperio leid\xc5\xbeia registruoti d\xc5\xab\xc5\xbeius \xc4\xaf sienas ir baldus, \xe2\x80\x9evirtuali\xc4\x85 sien\xc4\x85\xe2\x80\x9c ir apriboti infraraudon\xc5\xb3j\xc5\xb3 davikli\xc5\xb3 pagalba tuos plotus, kur turi b\xc5\xabti valoma. Speciali programa \xe2\x80\x9eVirtuali siena\xe2\x80\x9c gali b\xc5\xabti u\xc5\xbeprogramuota i\xc5\xa1 anksto, tam, kad automati\xc5\xa1kai \xc4\xafsijungt\xc5\xb3 planuojant u\xc5\xbeduot\xc4\xaf. Keturi infraraudon\xc5\xb3j\xc5\xb3 spinduli\xc5\xb3 sensoriai apatin\xc4\x97je dalyje neleid\xc5\xbeia nukristi nuo laipt\xc5\xb3. Tre\xc4\x8dios kartos \xc4\xafrenginys gali rasti purvo sankaupas ir tokioms vietoms skiria daugiau d\xc4\x97mesio._NEWLINE_Baigus valym\xc4\x85 Roomba v\xc4\x97l suskamba. Jei pakrovimo \xc4\xafrenginys nesurastas, Roomba pradeda jo ie\xc5\xa1koti. Paskui reikia i\xc5\xa1valyti jo dulki\xc5\xb3 surink\xc4\x97j\xc4\x85. Nuo antrosios kartos nustatymus galima keisti distanciniu b\xc5\xabdu. Distancinio valdymo pulto negalima naudoti u\xc5\xbe \xe2\x80\x9evirtualios sienos\xe2\x80\x9c._NEWLINE_Roomba yra neauk\xc5\xa1tas, tod\xc4\x97l gali pal\xc4\xafsti po lova ar kitais baldais. U\xc5\xbestrig\xc4\x99s \xc5\xa1is siurblys nustoja jud\xc4\x97ti ir duoda signal\xc4\x85, padedanti j\xc4\xaf surasti.\n_START_SECTION_\nRoomba programavimas\n_START_PARAGRAPH_\nRoomba, pagamintas po 2005\xc2\xa0m. rugs\xc4\x97jo, turi program\xc4\x85, leid\xc5\xbeian\xc4\x8di\xc4\x85 per atstum\xc4\x85 gauti informacij\xc4\x85 ir taip valdyti \xc4\xafrengin\xc4\xaf. Atvira s\xc4\x85saja iRobot Roomba  skirta programuotojams, kurie gali tobulinti Roomba program\xc4\x85.'